chhatramani/nepal_legal_regulations_corpus_np huggingface dataset:
निक्षेप सुरक्षण नियमावली २०७५ (Deposit Protection Regulation, 2018)

काठमाडौँ । विषय : सुरक्षित सदस्य संस्थाको सदस्यता पाउँ । यस संस्थाले ऐन बमोजिम कोषको सुरक्षित सदस्य संस्थाको सदस्यताको लागि देहायका विवरण कागजातसहित यो निवेदन पेश गरेको छु । ऐन, नियमावली तथा कोषबाट समय समयमा जारी हुने निर्देशन तथा आदेशको पालना गर्न यो संस्था प्रतिबद्ध छ । संलग्न कागजात: । (क) संचालक समितिको अख्तियारी, । (ख) नेपाल राष्ट्र बैंकबाट प्राप्त इजाजतपत्रको प्रमाणित प्रतिलिपि, । (ग) कम्पनी दर्ता प्रमाणपत्रको प्रमाणित प्रतिलिपि, । (घ) आन्तरिक राजस्व कार्यालयमा दर्ता भएको प्रमाणपत्र प्रतिलिपि, । (ङ) कोषले तोकेको अन्य कागजात । निवेदक संस्थाको तर्फबाट । अधिकारप्राप्त अधिकारीको,- । सही : । नाम, थर: । पद : । निवेदक संस्थाको नाम: । ठेगाना: । संस्थाको छाप । अनुसूची-२ । (नियम ३ को उपनियम (४) सँग सम्बन्धित) । सुरक्षित सदस्य संस्थाको सदस्यता प्रमाणपत्रको ढाँचा । सदस्यता नं: । निक्षेप तथा कर्जा सुरक्षण कोष । केन्द्रीय कार्यालय । काठमाडौँ । सुरक्षित सदस्य संस्थाको सदस्यता प्रमाणपत्र । कोषको मिति निर्णय अनुसार निक्षेप तथा कर्जा सुरक्षण कोष ऐन, २०७३ को दफा १५ बमोजिम कोषको सुरक्षित सदस्य संस्थाको रुपमा यो सदस्यता प्रमाणपत्र प्रदान गरिएको छ । मिति : । ( ) । प्रमुख कार्यकारी अधिकृत । अनुसूची-३ । (नियम ६ को उपनियम (३) सँग सम्बन्धित) । निक्षेप तथा कर्जा सुरक्षण कोष । काठमाडौँ । सुरक्षित निक्षेपको त्रैमासिक विवरण । सदस्य संस्थाको नाम : । संस्था सदस्यता नं: । २० साल आषाढ/आश्विन/पौष/चैत्र मसान्तको अन्त्यमा निक्षेपकर्ताको निक्षेप खातामा कायम रहेको निक्षेपको विवरण यस प्रकार रहेको छ । निक्षेपको किसिम: चल्ती/बचत/मुद्दती/अन्य (रकम रु मा) । क्रं.सं ग्राहक परिचय नं शाखा कोड खाताको किसिम खाता नं निक्षेपकर्ताको नाम खाता खोलेको मिति महिनाको अन्त्यमा कायम रहेको मौज्दात मुद्रा विनिमय दर महिनाको अन्त्यमा कायम रहेको कुल मौज्दात औषत निक्षेप जम्मा भएको ब्याज आर्जित ब्याज सहित कुल औषत रकम । (१) (२) (३) (४) (५) (६) (७) (८) (९) (१०) (११) (१२) (१३) (१४) । नोट : । (१) औषत निक्षेप हिसाब गर्दा सदस्य संस्थाले निक्षेपकर्तालाई बचत खातामा ब्याज दिँदा प्रयोग गर्ने गणना विधिलाई आधार लिनु पर्नेछ । (२) त्रैमासिक विवरण पठाउनु अघि कुनै निक्षेप खाता बन्द गरेको भएमा सोको सुरक्षण शुल्क माथि उल्लिखित विधि अनुसार गणना गर्नु पर्नेछ । (३) सुरक्षण शुल्क गणना गर्दा सुरक्षण योग्य निक्षेप खाताहरुमा रहेको निक्षेपलाई एकमुष्ठ गरी सुरक्षण शुल्क गणना गर्नु पर्नेछ । (४) विदेशी मुद्राको सुरक्षण शुल्क निर्धारण गर्दा सुरक्षण शुल्क बुझाउने महिनाको अन्तिम दिनको विनिमय दरलाई आधार मानी गणना गर्नु पर्नेछ । अनुसूची-४ । (नियम ९ को उपनियम (१) सँग सम्बन्धित) । प.सं च.नं । मिति : । निक्षेप तथा कर्जा सुरक्षण कोष । काठमाडौँ । विषय : निक्षेपको मासिक विवरण पेश गरेको । महिनाको अन्त्यसम्ममा यस मा रहेको निक्षेपकर्ता निक्षेपको विवरण देहाय बमोजिम रहेको व्यहोरा जानकारी गराउँदछ । निक्षेपकर्ताको निक्षेपको विवरण । क्र. सं कोड परिचय नं निक्षेपको प्रकार खाता नं निक्षेपकर्ताको नाम खाता खोलेको मिति निक्षेपकर्ताको ठेगाना सम्पर्क नं बाबुको नाम बाजेको नाम परिचय पत्र नं कुल निक्षेप रकम (रु मा) जम्मा भएको व्याज समष्टिगत दाबी योग्य निक्षेप रकम कैफियत । द्रष्टव्य : (१) विवरणमा व्याज गणनाको अवधि र व्याज दर उल्लेख गर्नु पर्नेछ ।
निक्षेप सुरक्षण नियमावली २०७५ (Deposit Protection Regulation, 2018)

क्र. सं कोड परिचय नं निक्षेपको प्रकार खाता नं निक्षेपकर्ताको नाम खाता खोलेको मिति निक्षेपकर्ताको ठेगाना सम्पर्क नं बाबुको नाम बाजेको नाम परिचय पत्र नं कुल निक्षेप रकम (रु मा) जम्मा भएको व्याज समष्टिगत दाबी योग्य निक्षेप रकम कैफियत । द्रष्टव्य : (१) विवरणमा व्याज गणनाको अवधि र व्याज दर उल्लेख गर्नु पर्नेछ । (२) कुल निक्षेप रकम लिक्वीडेशनमा गएको घोषणा भएको दिनसम्मको खुलाउनु पर्नेछ । (३) समष्टिगत दाबी योग्य रकम ऐनको दफा १९ को उपदफा (१) को सीमासम्म रहनेछ । आधिकारीक व्यक्तिको, । दस्तखत: । नाम: । पद: । अनुसूची-५ । (नियम १० को उपनियम (२) सँग सम्बन्धित) । लिक्वीडेटरले कोषमा निक्षेपकर्ताको विवरण पठाउने ढाँचा । रकम रु.मा । क्र.सं ग्राहक परिचय नं कोड निक्षेपको प्रकार निक्षेपकर्ताको नाम खाता खोलेको मिति निक्षेपकर्ताको विवरण लिक्वीडेशन घोषणा भएको दिनसम्मको समष्टिगत कुल निक्षेप रकम भएको व्याज समष्टिगत दाबी योग्य निक्षेप रकम कैफियत । जन्म मिति ठेगाना सम्पर्क नं बाबुको नाम बाजेको नाम ना.प्र.प. नं. । लिक्वीडेटरको, । दस्तखत : । नाम: । मिति: । अनुसूची-६ । (नियम १२ को उपनियम (२) सँग सम्बन्धित) । पत्रसङ्ख्या:- । मिति:- । श्री । विषय:- सुरक्षण निक्षेपको भुक्तानी दाबी बारे । संस्था लिक्वीडेशनमा गएको/खारेजीमा परेकोले सो संस्थामा रहेको सुरक्षित निक्षेपको भुक्तानी दाबी गर्न मिति सूचना प्रकाशन भएकोमा सो संस्थामा रहेको मुद्दती/चल्ती/बचत निक्षेपमा खातामा मेरो/हाम्रो नाममा रहेको रकम रु सुरक्षित रहेकोले उक्त निक्षेपको भुक्तानी पाउन देहायका प्रमाण कागज संलग्न गरी यो भुक्तानी दाबी पेश गरेको छु/गरेको छौँ । यसमा लेखिएको व्यहोरा ठीक साँचो हो, झुठ्ठा ठहरे कानून बमोजिम सहुँला बुझाउँला । संलग्न कागजात । (क) नेपाली नागरिकताको प्रमाणपत्रको प्रमाणित प्रतिलिपि, । (ख) सुरक्षित सदस्य संस्थाको निक्षेप खातामा रकम जम्मा गरेको भौचर/खातामा रकम रहेको बैंक स्टेटमेन्ट । निवेदक निक्षेपकर्ताको,- । दस्तखत : । नाम : । ठेगाना : । सम्पर्क नं : । संस्थाको छाप : ।
निजामती कर्मचारी कल्याणकारी कोष नियमावली २०७२ (Civil Service Employees Welfare Fund Regulation, 2015)

निजामती कर्मचारी कल्याणकारी कोष नियमावली, २०७२ । नेपाल राजपत्रमा प्रकाशित मिति । २०७२ । ०४ । २५ । निजामती सेवा ऐन, २०४९ को दफा ७५ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "निजामती कर्मचारी कल्याणकारी कोष नियमावली, २०७२" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "अध्यक्ष" भन्नाले सञ्चालक समितिको अध्यक्ष सम्झनु पर्छ । (ख) "कर्मचारी" भन्नाले बहालवाला निजामती कर्मचारी सम्झनु पर्छ । (ग) "कोष" भन्नाले नियम ३ बमोजिम स्थापना गरिएको निजामती कर्मचारी कल्याणकारी कोष सम्झनु पर्छ । (घ) "अवकाश प्राप्त व्यक्ति" भन्नाले सेवा निवृत्त निजामती कर्मचारी सम्झनु पर्छ । (ङ) "सञ्चालक समिति" भन्नाले नियम ४ बमोजिम गठित निजामती कर्मचारी कल्याणकारी कोष सञ्चालक समिति सम्झनु पर्छ । (च) "सदस्य" भन्नाले सञ्चालक समितिको सदस्य सम्झनु पर्छ र सो शब्दले अध्यक्ष र सदस्य-सचिव समेतलाई जनाउँछ । (छ) "सदस्य-सचिव" भन्नाले सञ्चालक समितिको सदस्य-सचिव सम्झनु पर्छ । ३. कोषको स्थापना: (१) ऐनको दफा ७३ख. बमोजिम निजामती कर्मचारी कल्याणकारी कोष नामको एक कोष स्थापना गरिएको छ । (२) उपनियम (१) बमोजिमको कोषमा देहाय बमोजिमको रकम जम्मा गरिनेछः- । (क) बहालवाला कर्मचारीको मासिक खाईपाई आएको तलबको ०.३ (शून्य दशमलव तीन) प्रतिशत कट्टा गरिएको रकम, । (ख) पूर्व कर्मचारीको पेन्सनको ०.३ (शून्य दशमलव तीन) प्रतिशत कट्टा गरिएको रकम, । (ग) नेपाल सरकारले खर्च व्यहोर्ने गरी विदेश भ्रमणमा जाने कर्मचारीले प्राप्त गर्ने दैनिक भत्ताको पाँच प्रतिशतले कट्टा गरिएको रकम, । (घ) सरकारी बैठकमा सहभागी भए बापत कर्मचारीले प्राप्त गर्ने भत्ताको दुई प्रतिशतले कट्टा गरिएको रकम, । (ङ) नेपाल सरकारले प्रदान गरेको रकम, । (च) अन्तर्राष्ट्रिय संघ, संस्था, विदेशी सरकार वा व्यक्तिबाट प्राप्त भएको रकम, । (छ) कोषलाई अन्य कुनै स्रोतबाट प्राप्त भएको रकम । (३) उपनियम (२) को खण्ड (च) बमोजिमको रकम प्राप्त गर्नु अघि अर्थ मन्त्रालयको पूर्व स्वीकृति लिनु पर्नेछ । (४) उपनियम (२) बमोजिमको रकम सञ्चालक समितिले तोकेको बैंक तथा वित्तिय संस्था सम्बन्धी प्रचलित कानून बमोजिम इजाजत प्राप्त "क" वर्गको बैंकमा कोषको नाममा छुट्टै खाता खोली जम्मा गरिनेछ । (५) उपनियम (२) को खण्ड (क) तथा (ख) बमोजिम कट्टा गरिने रकम कर्मचारी कार्यरत कार्यालयले रकम भुक्तानी गर्दा अवस्थामा र खण्ड (ग) र (घ) बमोजिमको रकम कट्टा गर्दा दैनिक भत्ता तथा बैठक भत्ता भुक्तानी गर्ने कार्यालयले त्यस्तो भत्ता गर्दाको बखत कट्टा गर्नु पर्नेछ । (६) उपनियम (५) बमोजिम कट्टा गरिएको रकम काठमाडौँ उपत्यकास्थित कार्यालयले सोझै र काठमाडौँ उपत्यका बाहेक अन्य जिल्ला स्थित कार्यालयले सम्बन्धित जिल्लाको कोष तथा लेखा नियन्त्रक कार्यालय मार्फत उपनियम (४) बमोजिमको खातामा जम्मा गर्नु पर्नेछ । (७) कोषको खाताको सञ्चालक सदस्य-सचिव र कोषको लेखा प्रमुखको संयुक्त दस्तखतबाट हुनेछ । (८) उपनियम (१) बमोजिम जम्मा हुने रकमको विवरण सञ्चालक समितिले वार्षिक रुपमा सार्वजनिक गर्नेछ ।
निजामती कर्मचारी कल्याणकारी कोष नियमावली २०७२ (Civil Service Employees Welfare Fund Regulation, 2015)

(७) कोषको खाताको सञ्चालक सदस्य-सचिव र कोषको लेखा प्रमुखको संयुक्त दस्तखतबाट हुनेछ । (८) उपनियम (१) बमोजिम जम्मा हुने रकमको विवरण सञ्चालक समितिले वार्षिक रुपमा सार्वजनिक गर्नेछ । ४. सञ्चालक समितिको गठन: (१) कोषको व्यवस्थापन र सञ्चालक समिति देहाय बमोजिमको निजामती कर्मचारी कल्याणकारी कोष सञ्चालक समिति रहनेछः- । (क) मुख्य सचिव, नेपाल सरकार – अध्यक्ष । (ख) सचिव, सामान्य प्रशासन मन्त्रालय – सदस्य । (ग) सचिव, कानून, न्याय, संविधान सभा तथा संसदीय मामिला मन्त्रालय – सदस्य । (घ) सचिव, स्वास्थ्य तथा जनसंख्या मन्त्रालय – सदस्य । (ङ) महालेखा नियन्त्रक – सदस्य । (च) नेपाल सरकारले मनोनयन गरेको अवकाश प्राप्त व्यक्ति एक जना – सदस्य । (छ) नेपाल सरकारले तोकेको राजपत्राङ्कित प्रथम श्रेणीको कर्मचारी – सदस्य-सचिव । (२) उपनियम (१) को खण्ड (च) बमोजिम मनोनित सदस्यको पदावधि पद बहाली गरेको मितिले दुई वर्षको हुनेछ । ५. सञ्चालक समितिको बैठक र निर्णय: (१) सञ्चालक समितिको बैठक आवश्यकता अनुसार अध्यक्षले तोकेको मिति, समय र स्थानमा बस्नेछ । (२) सञ्चालक समितिको बैठक बस्नुभन्दा कम्तीमा चौविस घण्टा अगावै सदस्य-सचिवले बैठकमा छलफलमा हुने विषयहरूको सूचीसहितको सूचना सबै सदस्यहरूलाई दिनु पर्नेछ । (३) सञ्चालक समितिको कूल सदस्य संख्याको कम्तीमा पचास प्रतिशत भन्दा बढी सदस्यहरू उपस्थित भएमा समितिको बैठकका लागि गणपूरक संख्या पुगेको मानिनेछ । (४) सञ्चालक समितिको बैठकको अध्यक्षता अध्यक्षले र निजको अनुपस्थितिमा उपस्थित सदस्यहरूले आफूमध्येबाट छानेको सदस्यले गर्नेछ । (५) सञ्चालक समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिनेछ । (६) सञ्चालक समितिको बैठकमा अध्यक्षले आवश्यकता अनुसार कुनै विषयका विशेषज्ञ, कुनै कर्मचारी, कुनै ट्रेड युनियनका पदाधिकारी वा अन्य व्यक्तिलाई आमन्त्रण गर्न सक्नेछ । (७) सञ्चालक समितिको निर्णय सञ्चालक समितिको सदस्य-सचिवले प्रमाणित गर्नेछ । (८) सञ्चालक समितिको बैठकमा भाग लिए बापत सदस्य तथा आमन्त्रित सदस्यले सञ्चालक समितिले तोके बमोजिमको बैठक भत्ता पाउने छन् । (९) सञ्चालक समिति बैठक सम्बन्धी अन्य कार्यविधि सञ्चालक समिति आफैंले निर्धारण गरे बमोजिम हुनेछ । ६. सञ्चालक समितिको काम, कर्तव्य र अधिकार: सञ्चालक समितिको काम, कर्तव्य र अधिकार देहाय बमोजिमको हुनेछः- । (क) कोषबाट गरिने खर्चको क्षेत्र पहिचान गर्ने, । (ख) कोषबाट गरिने खर्चका सम्बन्धमा आवश्यक मापदण्ड निर्धारण गर्ने, । (ग) नियम ७ बमोजिम कोषबाट बेहोरिने खर्चको सम्बन्धमा निर्णय गर्ने, । (घ) कोषको हिसाब किताब अद्यावधिक गर्ने, । (ङ) सचिवालयमा रहने कर्मचारीको संख्या निर्धारण गर्ने, । (च) कोषसँग सम्बन्धित अन्य आवश्यक काम गर्ने । ७. कोषबाट बेहोरिने खर्च: (१) कर्मचारी तथा अवकाश प्राप्त व्यक्तिको हित हुने गरी देहायको कार्यको लागि देहाय बमोजिमको रकम कोषबाट उपलब्ध गराइनेछः- । (क) कर्मचारी, अवकाश प्राप्त व्यक्ति वा निजको परिवार सदस्यलाई कडा रोग लागी उपचार गराउँदा निजामती सेवा ऐन, २०४९ तथा निजामती सेवा नियमावली, २०५० अनुसार प्राप्त हुने रकमले नपुग भएमा मेडिकल बोर्डको सिफारिस बमोजिम उपचार गराउँदा लागेको खर्चमध्ये बढीमा पाँच लाख रुपैयाँसम्म, ।
निजामती कर्मचारी कल्याणकारी कोष नियमावली २०७२ (Civil Service Employees Welfare Fund Regulation, 2015)

(क) कर्मचारी, अवकाश प्राप्त व्यक्ति वा निजको परिवार सदस्यलाई कडा रोग लागी उपचार गराउँदा निजामती सेवा ऐन, २०४९ तथा निजामती सेवा नियमावली, २०५० अनुसार प्राप्त हुने रकमले नपुग भएमा मेडिकल बोर्डको सिफारिस बमोजिम उपचार गराउँदा लागेको खर्चमध्ये बढीमा पाँच लाख रुपैयाँसम्म, । (ख) कर्मचारी, अवकाश प्राप्त व्यक्ति वा निजको परिवार सदस्य कुनै दुर्घटनामा परी अङ्गभङ्ग भएमा उपचार वापत बढीमा एक लाख रुपैयाँसम्म, । (ग) प्राकृतिक प्रकोप वा विपत्तिका कारण कर्मचारी वा अवकाश प्राप्त व्यक्तिको घरवासको क्षति भएमा क्षतिको आधारमा बढीमा पाँच लाख रुपैयाँसम्म, । (घ) कर्मचारी, अवकाश प्राप्त व्यक्ति वा निजको परिवारको सदस्यको मृत्यु भएमा काजकिरिया खर्च बापत सञ्चालक समितिले तोके बमोजिमको रकमसम्म, । (ङ) सञ्चालक समितिले पहिचान गरेको अन्य क्षेत्रमा सञ्चालक समितिले तोके बमोजिमको रकमसम्म । (२) उपनियम (१) बमोजिम खर्च भएको रकम सम्बन्धी विवरण सञ्चालक समितिले प्रत्येक छ महिनामा सार्वजनिक गर्नु पर्नेछ । (३) उपनियम (१) मा जुनसुकै कुरा लेखिएको भए तापनि कोषमा रकम पर्याप्त रहेको अवस्थामा सञ्चालक समितिले उपनियम (१) बमोजिम दिइने रकम बढाउन सक्नेछ । ८. लेखा र लेखा परीक्षण: (१) कोषको आय व्ययको लेखा नेपाल सरकारले अपनाएको लेखा प्रणाली बमोजिम राखिनेछ । (२) कोषको लेखा परीक्षण महालेखा परीक्षक वा निजले तोकेको लेखा परीक्षकबाट हुनेछ । ९. वार्षिक प्रतिवेदन प्रकाशन गर्ने: (१) सञ्चालक समितिले आफ्नो काम कारबाहीको वार्षिक प्रतिवेदन आर्थिक वर्ष समाप्त भएको मितिले दुई महिनाभित्र नेपाल सरकार समक्ष पेश गर्नु पर्नेछ । (२) उपनियम (१) बमोजिम पेश भएको प्रतिवेदन नेपाल सरकारले एक महिनाभित्र सार्वजनिक गर्नेछ । १०. सचिवालय: (१) कोषको सचिवालय सञ्चालक समितिले तोकेको स्थानमा रहनेछ । (२) सचिवालयमा रहने कर्मचारीको पद र संख्या सञ्चालक समितिले तोके बमोजिम हुनेछ । (३) सचिवालयलाई आवश्यक पर्ने कर्मचारी नेपाल सरकारले काजमा खटाउनेछ । (४) सचिवालयको दैनिक कार्य सञ्चालन सदस्य-सचिवबाट हुनेछ । ११. उपसमिति गठन गर्न सक्ने: सञ्चालक समितिले कोषको सञ्चालन तथा व्यवस्थापन गर्ने सन्दर्भमा आवश्यकता अनुसार सम्बन्धित विषयका विशेषज्ञहरू समेत रहेको उपसमिति गठन गर्न सक्नेछ । १२. नेपाल सरकारले निर्देशन दिने: नेपाल सरकारले कोषको सञ्चालन सम्बन्धमा सञ्चालक समितिलाई आवश्यक निर्देशन दिन सक्नेछ र त्यस्तो निर्देशनको पालना गर्नु सञ्चालक समितिको कर्तव्य हुनेछ । १३. नेपाल सरकारसँग सम्पर्क: सञ्चालक समितिले नेपाल सरकारसँग सम्पर्क गर्दा सामान्य प्रशासन मन्त्रालय मार्फत गर्नेछ । १४. निर्देशिका वा मापदण्ड बनाई लागू गर्न सक्ने: कोषको काम कारबाहीलाई व्यवस्थित गर्न सञ्चालक समितिले आवश्यकता अनुसार निर्देशिका वा मापदण्ड बनाई लागू गर्न सक्नेछ ।
निजामती कर्मचारी योगदान कोष (सञ्चालन) नियमावली २०६९ (Civil Service Contributory Fund (Operation Regulation, 2012)

निजामती कर्मचारी योगदान कोष (सञ्चालन) नियमावली, २०६९ । नेपाल राजपत्रमा प्रकाशित मिति । २०६९ । ७ । २० । प्रशासकीय कार्यविधि नियमित गर्ने ऐन, २०१३ को दफा २ ले दिएको अधिकार प्रयोग गरी नेपाल सरकारले देहायका नियमहरु बनाएको छ । १. संक्षिप्त नाम र प्रारम्भ: (१) यी नियमहरूको नाम "निजामती कर्मचारी योगदान कोष (सञ्चालन) नियमावली, २०६९" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "केन्द्रीय समिति" भन्नाले नियम ५ बमोजिम गठित केन्द्रीय समितिलाई सम्झनु पर्छ । (ख) "कोष" भन्नाले नियम ३ बमोजिमको निजामती कर्मचारी योगदान कोष सम्झनु पर्छ । (ग) "जिल्ला समिति" भन्नाले नियम ८ बमोजिम गठित जिल्ला समितिलाई सम्झनु पर्छ । ३. कोषको स्थापना: (१) निजामती कर्मचारी योगदान कोष नामको एक कोष स्थापना गरिएको छ । (२) उपनियम (१) बमोजिमको कोषमा देहाय बमोजिमका रकमहरु रहने छन्- । (क) निजामती कर्मचारीले स्वेच्छिक रुपमा कोषलाई दिएको रकम, । (ख) नेपाल सरकारबाट प्राप्त हुने रकम, । (ग) स्वदेशी संघ, संस्था, व्यक्ति वा अवकाश प्राप्त निजामती कर्मचारीबाट प्राप्त हुने रकम, । (घ) अन्तर्राष्ट्रिय संघ, संस्था, विदेशी सरकार वा व्यक्तिबाट प्राप्त हुने रकम, । (ङ) अन्य कुनै श्रोतबाट प्राप्त हुने रकम । (३) उपनियम (२) को खण्ड (घ) बमोजिमको रकम प्राप्त गर्नु अघि नेपाल सरकार, अर्थ मन्त्रालयको पूर्व स्वीकृति लिनु पर्नेछ । (४) उपनियम (२) बमोजिमको रकम केन्द्रीय समितिले तोकेको बैङ्क तथा वित्तीय संस्था सम्बन्धी प्रचलित कानून बमोजिम इजाजत प्राप्त "क" वर्गको बैङ्कमा कोषको नाममा छुट्टै खाता खोली जम्मा गरिनेछ । (५) कोषको खाताको सञ्चालन केन्द्रीय समितिको अध्यक्ष र सदस्य-सचिवको संयुक्त दस्तखतबाट हुनेछ । ४. कोषमा रकम जम्मा गरिने: (१) निजामती कर्मचारीले हरेक वर्ष श्रावण महिनामा आफूले पाउने तलबबाट स्वेच्छिक रुपमा कम्तीमा एक सय रुपैयाँ कोषमा योगदान गर्न सक्नेछ । (२) उपनियम (१) बमोजिम केन्द्रीय स्तरका कार्यालयमा जम्मा भएको रकम नियम ३ को उपनियम (४) बमोजिमको खातामा जम्मा गरिनेछ । (३) उपनियम (१) बमोजिम जिल्लास्तरका कार्यालयहरुमा जम्मा भएको रकम सम्बन्धित जिल्ला समितिले तोकेको बैङ्क तथा वित्तीय संस्था सम्बन्धी प्रचलित कानून बमोजिम इजाजत प्राप्त "क" वर्गको बैङ्कमा ननअपरेटेड खाता खोली राख्न पर्नेछ । (४) सम्बन्धित जिल्लाको कोष तथा लेखा नियन्त्रक कार्यालयले उपनियम (२) वा (३) बमोजिम जम्मा भएको रकम कोषको नियम ३ को उपनियम (४) बमोजिमको खातामा जम्मा गर्ने सम्बन्धमा आवश्यक व्यवस्था मिलाउनेछ । (५) उपनियम (४) बमोजिम जम्मा हुने रकमको विवरण केन्द्रीय निकायले केन्द्रीय समिति र जिल्लास्थित कार्यालयले सम्बन्धित जिल्ला समितिलाई दिनु पर्नेछ । ५. केन्द्रीय समितिको गठन: (१) कोषको व्यवस्थापन र सञ्चालनका लागि केन्द्रमा देहाय बमोजिमको केन्द्रीय समिति रहनेछ:- । (क) सचिव, सामान्य प्रशासन मन्त्रालय - अध्यक्ष । (ख) सचिव, अर्थ मन्त्रालय वा निजले तोकेको सहसचिव - सदस्य । (ग) सचिव, कानून, न्याय, संविधान सभा तथा संसदीय मामिला मन्त्रालय वा निजले तोकेको सहसचिव - सदस्य । (घ) सचिव, शिक्षा मन्त्रालय वा निजले तोकेको सहसचिव - सदस्य ।
निजामती कर्मचारी योगदान कोष (सञ्चालन) नियमावली २०६९ (Civil Service Contributory Fund (Operation Regulation, 2012)

(क) सचिव, सामान्य प्रशासन मन्त्रालय - अध्यक्ष । (ख) सचिव, अर्थ मन्त्रालय वा निजले तोकेको सहसचिव - सदस्य । (ग) सचिव, कानून, न्याय, संविधान सभा तथा संसदीय मामिला मन्त्रालय वा निजले तोकेको सहसचिव - सदस्य । (घ) सचिव, शिक्षा मन्त्रालय वा निजले तोकेको सहसचिव - सदस्य । (ङ) सचिव, भौतिक योजना, निर्माण तथा यातायात व्यवस्था मन्त्रालय वा निजले तोकेको सहसचिव - सदस्य । (च) महालेखा नियन्त्रक वा निजले तोकेको सह महालेखा नियन्त्रक महालेखा नियन्त्रकको कार्यालय - सदस्य । (छ) निजामति कर्मचारीहरुको आधिकारिक ट्रेड युनियनको अध्यक्ष वा निजले तोकेको प्रतिनिधि - सदस्य । (ज) सहसचिव, सामान्य प्रशासन मन्त्रालय - सदस्य-सचिव । (२) उपनियम (१) को खण्ड (छ) मा जुनसुकै कुरा लेखिएको भए तापनि निजामती कर्मचारीहरुको आधिकारिक ट्रेड युनियनको गठन नभएसम्म राष्ट्रियस्तरका निजामती कर्मचारीहरुको ट्रेड युनियनका केन्द्रीय कार्यसमितिका अध्यक्ष वा निजले तोकेको प्रतिनिधिलाई केन्द्रीय समितिको बैठकमा सदस्यको रुपमा भाग लिन आमन्त्रण गर्न सकिनेछ । ६. केन्द्रीय समितिको बैठक र निर्णय: (१) केन्द्रीय समितिको बैठक आवश्यकता अनुसार अध्यक्षले तोकेको मिति, समय र स्थानमा बस्नेछ । (२) केन्द्रीय समितिको बैठक बस्नुभन्दा कम्तीमा चौबीस घण्टा अगावै केन्द्रीय समितिको सदस्य-सचिवले बैठकमा छलफल हुने विषयहरुको सूचीसहितको सूचना सबै सदस्यहरुलाई दिनु पर्नेछ । (३) केन्द्रीय समितिको कूल सदस्य संख्याको कम्तीमा पचास प्रतिशत भन्दा बढी सदस्यहरु उपस्थित भएमा समितिको बैठकका लागि गणपूरक संख्या पुगेको मानिनेछ । (४) केन्द्रीय समितिको बैठकको अध्यक्षता समितिको अध्यक्षले र निजको अनुपस्थितिमा समितिका उपस्थित सदस्यहरुले आफूमध्येबाट छानेको सदस्यले गर्नेछ । (५) केन्द्रीय समितिको बैठकमा बहुमतको राय मान्य हुनेछ र मत बराबर भएमा बैठकको अध्यक्षता गर्ने व्यक्तिले निर्णायक मत दिनेछ । (६) केन्द्रीय समितिले आवश्यकता अनुसार नेपाल सरकारको कुनै कर्मचारी, पदाधिकारी वा अन्य कुनै व्यक्तिलाई समितिको बैठकमा पर्यवेक्षकको रुपमा भाग लिन आमन्त्रण गर्न सक्नेछ । (७) केन्द्रीय समितिको निर्णय केन्द्रीय समितिको सदस्य-सचिवद्वारा प्रमाणित गरिनेछ । (८) केन्द्रीय समितिको बैठक सम्बन्धी अन्य कार्यविधि केन्द्रीय समिति आफैले निर्धारण गरे बमोजिम हुनेछ । ७. केन्द्रीय समितिको काम, कर्तव्य र अधिकार: केन्द्रीय समितिको काम, कर्तव्य र अधिकार देहाय बमोजिम हुनेछ:- । (क) कोषको रकमबाट गरिने योगदानको क्षेत्र पहिचान गर्ने, । (ख) कोषको रकमबाट गरिने योगदानका सम्बन्धमा आवश्यक नीति निर्माण गर्ने, । (ग) कोषको वार्षिक बजेट, योजना तथा कार्यक्रम स्वीकृत गर्ने, । (घ) कर्मचारी योगदान कार्यक्रम सञ्चालन गर्ने वा गराउने, । (ङ) जिल्ला समितिलाई आवश्यक निर्देशन दिने, । (च) कोषबाट जिल्ला समितिलाई आवश्यकता अनुसार रकम निकासा दिने, । (छ) कोषको हिसाब किताब अद्यावधिक राख्ने, । (ज) कोषसँग सम्बन्धित अन्य आवश्यक काम गर्ने । ८. जिल्ला समिति गठन: (१) केन्द्रीय समितिले निर्धारण गरेका सहयोगका कार्यक्रमहरुलाई आवश्यक सहयोग पुर्‍याउन प्रत्येक जिल्लामा देहाय बमोजिमको जिल्ला समिति रहनेछ:- । (क) प्रमुख जिल्ला अधिकारी, जिल्ला प्रशासन कार्यालय - अध्यक्ष । (ख) स्थानीय विकास अधिकारी, जिल्ला विकास समिति - सदस्य ।
निजामती कर्मचारी योगदान कोष (सञ्चालन) नियमावली २०६९ (Civil Service Contributory Fund (Operation Regulation, 2012)

८. जिल्ला समिति गठन: (१) केन्द्रीय समितिले निर्धारण गरेका सहयोगका कार्यक्रमहरुलाई आवश्यक सहयोग पुर्‍याउन प्रत्येक जिल्लामा देहाय बमोजिमको जिल्ला समिति रहनेछ:- । (क) प्रमुख जिल्ला अधिकारी, जिल्ला प्रशासन कार्यालय - अध्यक्ष । (ख) स्थानीय विकास अधिकारी, जिल्ला विकास समिति - सदस्य । (ग) जिल्ला शिक्षा अधिकारी, जिल्ला शिक्षा कार्यालय - सदस्य । (घ) जिल्ला इन्जिनियर, जिल्ला प्राविधिक कार्यालय - सदस्य । (ङ) निजामती कर्मचारीहरुको जिल्लास्तरको आधिकारिक ट्रेड युनियनको अध्यक्ष - सदस्य । (च) प्रमुख कोष नियन्त्रक वा कोष नियन्त्रक, कोष तथा लेखा नियन्त्रक कार्यालय - सदस्य-सचिव । (२) उपनियम (१) को खण्ड (ङ) मा जुनसुकै कुरा लेखिएको भए तापनि निजामती कर्मचारीहरुको जिल्लास्तरको आधिकारिक ट्रेड युनियन गठन नभएसम्म निजामती कर्मचारीहरुको जिल्लास्तरको ट्रेड युनियनका कार्य समितिको अध्यक्ष वा निजले तोकेको प्रतिनिधिलाई जिल्ला समितिको बैठकमा सदस्यको रुपमा भाग लिन आमन्त्रण गर्न सकिनेछ । (३) जिल्ला समितिको सचिवालय सम्बन्धित जिल्लाको कोष तथा लेखा नियन्त्रक कार्यालयमा रहनेछ । ९. जिल्ला समितिको बैठक र निर्णय: (१) जिल्ला समितिको बैठक आवश्यकता अनुसार बस्नेछ । (२) जिल्ला समितिको बैठक अध्यक्षले तोकेको मिति, समय र स्थानमा बस्नेछ । (३) कूल सदस्य संख्याको कम्तीमा पचास प्रतिशत भन्दा बढी सदस्यहरु उपस्थित भएमा जिल्ला समितिको बैठकका लागि गणपूरक संख्या पुगेको मानिनेछ । (४) जिल्ला समितिको बैठकमा बहुमतको राय मान्य हुनेछ र मत बराबर भएमा अध्यक्षको मत निर्णायक मानिनेछ । (५) जिल्ला समितिले आवश्यकता अनुसार कुनै कर्मचारी, पदाधिकारी वा व्यक्तिलाई समितिको बैठकमा आमन्त्रण गर्न सक्नेछ । (६) जिल्ला समितिको बैठक सम्बन्धी अन्य कार्यविधि समिति आफैले निर्धारण गर्न सक्नेछ । १०. जिल्ला समितिको काम, कर्तव्य र अधिकार: जिल्ला समितिको काम, कर्तव्य र अधिकार देहाय बमोजिम हुनेछ:- । (क) कोषमा रकम जम्मा गर्न सहयोग पुर्‍याउने, । (ख) जिल्लास्थित कार्यालयहरुबाट कोषको लागि जम्मा भएको रकम केन्द्रीय समितिले तोकिदिएको खातामा जम्मा हुने व्यवस्था मिलाउने, । (ग) जिल्लास्थित कार्यालयहरुबाट जम्मा भएको रकमको मासिक विवरण तयार गरी केन्द्रीय समितिमा पठाउने, । (घ) जिल्लामा योगदान गर्न सकिने सहयोगका क्षेत्र पहिचान गरी सहयोग कार्यक्रम तर्जुमा गरी केन्द्रीय समितिमा पठाउने, । (ङ) आर्थिक वर्ष समाप्त भएको पैंतीस दिनभित्र वार्षिक प्रगति विवरण केन्द्रीय समितिमा पठाउने, । (च) केन्द्रीय समितिले तोकेको अन्य काम गर्ने । ११. कोषको रकम उपयोग गरिने: (१) आर्थिक, सामाजिक, तथा साँस्कृतिक दृष्टिले पछाडि परेका वर्ग समुदाय र जाति तथा दुर्गम तथा पिछडिएको क्षेत्रका नागरिकको हित हुने गरी देहायको कार्यको लागि कोषको रकम उपयोग गरिनेछ:- । (क) निजामती कर्मचारी समेत सम्मिलित भई सञ्चालन गरिने आपत्कालीन अवस्थामा तत्काल राहत कार्यक्रम सञ्चालन गर्न, । (ख) प्राकृतिक वा गैर प्राकृतिक विपद्मा परेका व्यक्तिहरुको पुनर्स्थापनाको कार्यमा सहयोग गर्न, । (ग) विभिन्न सीपमूलक तालीम कार्यक्रम सञ्चालन गर्न, । (घ) शिक्षा, स्वास्थ्य, खानेपानी जस्ता अत्यावश्यक सामाजिक सेवा उपलब्ध गराउन वा वातावरण संरक्षण गर्न, । (ङ) केन्द्रीय समितिले उपयुक्त ठहराएको अन्य योगदानको क्षेत्रमा आवश्यक सहयोग गर्न ।
निजामती कर्मचारी योगदान कोष (सञ्चालन) नियमावली २०६९ (Civil Service Contributory Fund (Operation Regulation, 2012)

(ग) विभिन्न सीपमूलक तालीम कार्यक्रम सञ्चालन गर्न, । (घ) शिक्षा, स्वास्थ्य, खानेपानी जस्ता अत्यावश्यक सामाजिक सेवा उपलब्ध गराउन वा वातावरण संरक्षण गर्न, । (ङ) केन्द्रीय समितिले उपयुक्त ठहराएको अन्य योगदानको क्षेत्रमा आवश्यक सहयोग गर्न । (२) उपनियम (१) मा जुनसुकै कुरा लेखिएको भए तापनि कोषको रकम निजामती कर्मचारीको कल्याणकारी कार्यमा उपयोग गर्न बाधा पर्ने छैन । (३) उपनियम (१) बमोजिमको कार्य सरकारी निकाय, गैर सरकारी संघ, संस्था वा समुदायसँगको सहकार्यमा समेत गर्न सकिनेछ । (४) केन्द्रीय समितिबाट स्वीकृत उपनियम (१) बमोजिमको योजना तथा कार्यक्रम र सो कार्यका लागि विनियोजित रकम सम्बन्धी विवरण केन्द्रीय समितिले सार्वजनिक गर्नुपर्नेछ । १२. जिल्ला समितिले वार्षिक कार्यक्रम पेश गर्नुपर्ने: (१) नियम ११ को अधीनमा रही जिल्ला समितिले आफ्नो जिल्लामा योगदान गर्न सकिने क्षेत्रको लागि वार्षिक कार्यक्रम बनाई केन्द्रीय समिति समक्ष पेश गर्नुपर्नेछ । (२) उपनियम (१) बमोजिम जिल्ला समितिले पेश गरेको वार्षिक कार्यक्रमलाई केन्द्रीय समितिले कोषको अवस्था र योगदान क्षेत्रको प्राथमिकताको आधारमा स्वीकृत गर्न सक्नेछ । (३) केन्द्रीय समितिले उपनियम (२) बमोजिमको स्वीकृत कार्यक्रम र सो कार्यक्रम सञ्चालन गर्न आवश्यक रकम सम्बन्धित जिल्ला समितिलाई उपलब्ध गराउनेछ । स्वीकृत कार्यक्रमको अधीनमा रही जिल्ला समितिले कार्यक्रम सञ्चालन गर्नेछ । (४) केन्द्रीय समितिबाट स्वीकृत कार्यक्रम सञ्चालन गर्नको लागि प्राप्त रकम जिल्ला समितिको अध्यक्ष र सदस्य-सचिवको संयुक्त दस्तखतबाट संयुक्त रुपमा खाता सञ्चालन हुने गरी बैङ्क तथा वित्तीय संस्था सम्बन्धी प्रचलित कानून बमोजिम इजाजत प्राप्त “क” वर्गको बैङ्कमा एक चल्ती खाता खोली जम्मा गर्नुपर्नेछ । (५) जिल्ला समितिले उपनियम (४) बमोजिमको खाताबाट स्वीकृत कार्यक्रमको लागि खर्च गर्नुपर्नेछ । (६) यस नियममा जुनसुकै कुरा लेखिएको भए तापनि केन्द्रीय समिति आफैले कर्मचारी योगदान कार्यक्रम सञ्चालन गर्न बाधा पर्ने छैन । १३. लेखा र लेखा परीक्षण: (१) कोषको आय व्ययको लेखा नेपाल सरकारले अपनाएको ढाँचा बमोजिम राखिनेछ । (२) कोषको लेखा परीक्षण महालेखा परीक्षक वा निजले तोकेको लेखा परीक्षकबाट हुनेछ । १४. वार्षिक प्रतिवेदन प्रकाशन गर्ने: केन्द्रीय समितिले आफ्नो काम कारबाहीको वार्षिक प्रतिवेदन आर्थिक वर्ष समाप्त भएको मितिले तीन महिनाभित्र प्रकाशन गर्नेछ । १५. सचिवालय रहने: (१) केन्द्रीय समितिको सचिवालय सामान्य प्रशासन मन्त्रालयमा रहनेछ । (२) सचिवालयलाई आवश्यक पर्ने कर्मचारीहरु सामान्य प्रशासन मन्त्रालयले उपलब्ध गराउनेछ । १६. नेपाल सरकारले निर्देशन दिने: (१) नेपाल सरकारले कोषको सञ्चालन सम्बन्धमा केन्द्रीय समितिलाई आवश्यक निर्देशन दिन सक्नेछ । (२) उपनियम (१) बमोजिम दिएको निर्देशनको पालना गर्नु केन्द्रीय समितिको कर्तव्य हुनेछ । १७. निर्देशिका बनाई लागू गर्न सक्ने: कोषको काम कारबाहीलाई व्यवस्थित गर्न केन्द्रीय समितिले आवश्यकता अनुसार निर्देशिका बनाई लागू गर्न सक्नेछ ।